Saara Sofia Aalto (s. 2. toukokuuta 1987 Oulunsalo) on suomalainen laulaja-lauluntekijä ja ääninäyttelijä. Hän nousi ensimmäisen kerran julkisuuteen vuonna 2007 sijoituttuaan kolmen parhaan joukkoon "Talent Suomi" -kilpailussa. Sen jälkeen hän sijoittui toiseksi useissa kilpailussa: Suomen euroviisukarsinnoissa vuonna 2011, "The Voice of Finland" -laulukilpailussa vuonna 2012 sekä Uuden Musiikin Kilpailussa ja Iso-Britannian "The X Factor" -kilpailussa vuonna 2016. "X Factorin" jälkeen Aalto solmi kaksi levytyssopimusta ja vuonna 2017 uuden sopimuksen Warnerin kanssa. Aalto myös edusti Suomea vuoden 2018 euroviisuissa kappaleella ”Monsters”, missä pääsi finaaliin ja sijottui siellä sijalle 25.